Alletiders Julemand

Alletiders Julemand (fulde titel Pyrus Alletiders Julemand) er en dansk julekalender fra 1997, som er skrevet og instrueret af Martin Miehe-Renard og produceret af Adaptor Frontier Media A/S for TV 2. Julekalenderen blev sendt første gang i december 1997 og er genudsendt i 2007, 2014 og 2018. Serien består af 24 afsnit a 25 minutters varighed, og medvirkende i serien er Jan Linnebjerg, Paul Hüttel, Christiane Bjørg Nielsen, Jesper Klein, Jeanne Boel, Henrik H. Lund og Søren Østergaard.

I forbindelse med serien blev computerspillet Pyrus alle tiders Familiespil også udsendt.

Alletiders Julemand er den tredje i Pyrus-serien, og efterfulgte julekalenderne Alletiders jul (1994) og Alletiders nisse (1995), og blev efterfulgt af julekalenderen Alletiders Eventyr (2000).

En planlagt genudsendelse i 2022 blev droppet til fordel for Alletiders Eventyr, angiveligt grundet visse stødende scener og ditto skildring af andre kulturer.

Handling 

Pyrus (Jan Linnebjerg) er en ung julenisse, der sammen med nissepigen Kandis (Christiane Bjørg Nielsen) og den gamle arkivnisse von Gyldengrød (Paul Hüttel), bor på Danmarks Rigsarkiv, hvor Birger Bertramsen (Jesper Klein) i menneskenes verden er rigsarkivar og sammen med sin sekretær, som samtidig er hans datter, Josefine Brahe (Jeanne Boel).

Pyrus beklager sig over, at han ikke kan få gaver til jul, da Julemanden ikke må give nisser gaver, så Pyrus prøver at trylle ham frem ved hjælp af en magisk bog, for at snakke med ham, men desværre er Julemanden allerede i Rigsarkivet, så han mister hukommelsen. For nisserne gælder det derfor om at hjælpe ham, med at genvinde den ved at besøge en masse episoder i verdenshistorien. De møder blandt andet Sankt Nicolaus (forgængeren til Julemanden), La Befana (en heks der kommer med gaver i Italien) og Santa Claus (den amerikanske julemand).

Medvirkende 
 Jan Linnebjerg – Pyrus
 Christiane Bjørg Nielsen – Kandis
 Paul Hüttel – Gyldengrød
 Jesper Klein – Bertramsen
 Jeanne Boel – Josefine
 Henrik H. Lund – Julemanden
 Søren Østergaard – Krusø
 Preben Vridstoft – Departementchef
 John Lambreth – Julemand Frederiksen
 Finn Storgaard – Adelsmand
 Ole Duurloo Carstensen – Biskop
 Tina Lisbjerg, Susanne Søbye og Julie Klitgaard – Døtre
 Claus Bue – Drak
 Torben Zeller – Mand fra Bari
 Niels Stenz & Søren Hartvig – Sømænd
 Nis Bank-Mikkelsen – Hertugen
 Søren Poulsen – Bud
 Claus Hjort – Den Store Bastian
 Niels Anthonsen – Sort danser
 Thomas Olesen – Ludvig
 Kristoffer Hougaard – Morten
 Henrik Boensvang – Jeppe
 Simon Stenspil – Ludwig
 Jarl Forsman – Boghandler Wolf
 Thorkil Lodahl – Skolebestyrer
 Flemming Pedersen, Preben Burla Madsen og Niels Hemmingsen – Lærere
 Mathias Klenske – Børnebisp
 Alexander R. Jørgensen, Niclas Mortensen, Jonas Pedersen, Sune Larsen, Anders Søgaard og Lasse Søgaard – Drenge
 Flemming Jensen – Knecht Ruprect (afsnit 10)
 Bodil Stenstrup – Mor
 Amalie Nybroe, Karen Stenz Lundqvist og Malthe Miehe-Renard – Børn
 Gyda Hansen – Fru Kristoffersen
 Anne Marie Pock-Steen – La Befana
 Henrik Jandorf – Balthazar
 Hans Viuf – Kasper
 Dennis Knudsen – Melchior
 Nicky Smith, Dennis Larsen og Uffe Tolderlund – Brandmænd
 Carl Emil Amundsen – Christian den fjerde
 Laila – Laila
 Ulver Skuli Abildgaard – Prædikant
 Søren Poulsen – Julebisp
 Marc Balle Hansen – Dudu / Piet
 Kjeld Nørgaard – Sinter Klaas
 Erik Lundqvist – Santa Claus
 Ian Burns – Mess
 Paul Hagen – Postbud
 Finn Rye Petersen – Bager
 Elin Reimer – Bedstemor
 Jens Sætter-Lassen & Sophie Balling Gad – Børn
 Erik Bremer – Den Gamle Jul
 Lars Lohmann – Carl Dauw
 Bodil Stenstrup – Sur Dame
 August Dyrberg, Caroline Stenderup Garre, Oliver Miehe-Renard og Puk A. Lodahl Eisenhardt – Børn
 Robert Ebsen – Garder

Produktion 
Alletiders Julemand blev i 1997 optaget i TV1 Productions studier i Taastrup ved København, .

Alletiders Juleudstilling 
På Bundsbæk Mølle ved Skjern blev der i 2017, 2018 og 2019 lavet en udstilling om Pyrus, som bestod af originale kostumer og genstande fra Alletiders Jul, Alletiders Nisse og Alletiders Julemand.

Referencer

Eksterne henvisninger 
 "Alletiders Julemand" – fra TV 2, 15. november 2007 
 

TV2 familie-julekalendere
Julekalendere
Børneserier fra Danmark
Pyrus
Danske tv-serier fra 1990'erne